Βρυξέλλες, 29.10.2004

COM(2004) 743 τελικό

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για την αναπροσαρμογή, από 1ης Ιουλίου 2004, της συνταξιοδοτικής εισφοράς των υπαλλήλων και του λοιπού προσωπικού των Ευρωπαϊκών Κοινοτήτων, και από 1ης Ιανουαρίου 2005, του επιτοκίου που χρησιμοποιείται για τις μεταφορές μεταξύ του κοινοτικού καθεστώτος και των εθνικών συνταξιοδοτικών συστημάτων.

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Αναπροσαρμογη τησ συνταξιοδοτικησ εισφορας

Σύμφωνα με το άρθρο 83 α, παράγραφος 3 και με τα προβλεπόμενα στο παράρτημα ΧΙΙ του Κανονισμού Υπηρεσιακής Κατάστασης, το Συμβούλιο αποφασίζει, μετά από πρόταση της Επιτροπής, για το ποσοστό της εισφοράς, καθώς και για την ενδεχόμενη τροποποίηση της ηλικίας συνταξιοδότησης.

Σύμφωνα με το παράρτημα ΧΙΙ του Κανονισμού Υπηρεσιακής Κατάστασης, η υπηρεσία Eurostat υπέβαλε την 1η Σεπτεμβρίου έκθεση σχετικά με την πενταετή ασφαλιστική αποτίμηση του συνταξιοδοτικού καθεστώτος. Από την εν λόγω αξιολόγηση προκύπτει ότι η εισφορά που απαιτείται για τη διασφάλιση της αναλογιστικής ισορροπίας στο συνταξιοδοτικό σύστημα, αντιστοιχεί στο 10,43 % του βασικού μισθού.

Εντούτοις, σύμφωνα με το παράρτημα ΧΙΙ, άρθρο 2, παράγραφος 2, η αναπροσαρμογή που τίθεται σε ισχύ την 1η Ιουλίου 2004, δεν δύναται να αντιστοιχεί σε εισφορά άνω του 9,75 %.

Κατά συνέπεια, η Επιτροπή προτείνει να αναπροσαρμοστεί το ποσοστό της εισφοράς σε 9,75%, με ισχύ από 1ης Ιουλίου 2004.

2. Αναπροσαρμογη του προεξοφλητικου επιτοκιου

Σύμφωνα με το άρθρο 12 του παραρτήματος ΧΙΙ του Κανονισμού Υπηρεσιακής Κατάστασης, το προεξοφλητικό επιτόκιο που προβλέπεται στα άρθρα 4 και 8 του παραρτήματος VIII του Κανονισμού Υπηρεσιακής Κατάστασης είναι το τρέχον επιτόκιο που αναφέρεται στο άρθρο 10 του παραρτήματος ΧΙΙ και αναθεωρείται, εφόσον παρίσταται ανάγκη, με την ευκαιρία της πενταετούς αξιολόγησης.

Το τρέχον επιτόκιο που υπολογίστηκε από την Eurostat, σύμφωνα με το άρθρο 10 του παραρτήματος ΧΙΙ του Κανονισμού Υπηρεσιακής Κατάστασης, με την ευκαιρία της πενταετούς αξιολόγησης, όπως αναφέρεται στην έκθεση της 1ης Σεπτεμβρίου 2004, ανέρχεται σε 3,9 %.

Επομένως, η Επιτροπή προτείνει να αναπροσαρμοστεί από 1ης Ιανουαρίου 2005 σε 3,9 % το προεξοφλητικό επιτόκιο που προβλέπεται στα άρθρα 4 και 8 του παραρτήματος VIII του Κανονισμού Υπηρεσιακής Κατάστασης, καθώς και στα άρθρα 40 και 110 του καθεστώτος που εφαρμόζεται στο λοιπό προσωπικό.

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για την αναπροσαρμογή, από 1ης Ιουλίου 2004, της συνταξιοδοτικής εισφοράς των υπαλλήλων και του λοιπού προσωπικού των Ευρωπαϊκών Κοινοτήτων, και από 1ης Ιανουαρίου 2005, του επιτοκίου που χρησιμοποιείται για τις μεταφορές μεταξύ του κοινοτικού καθεστώτος και των εθνικών συνταξιοδοτικών συστημάτων.

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον Κανονισμό Υπηρεσιακής Κατάστασης (ΚΥΚ) των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68[1] και τροποποιήθηκαν τελευταία με τον κανονισμό (ΕΚ, ΕΚΑΧ, Ευρατόμ) αριθ. ...[2], και ιδίως το άρθρο 83 α και το παράρτημα ΧΙΙ του εν λόγω ΚΥΚ,

την πρόταση της Επιτροπής, που υπεβλήθη μετά από διαβούλευση με την επιτροπή του ΚΥΚ,

Εκτιμώντας τα ακόλουθα :

(1) Σύμφωνα με το άρθρο 13 του παραρτήματος ΧΙΙ του Κανονισμού Υπηρεσιακής Κατάστασης, η υπηρεσία Eurostat υπέβαλε την 1η Σεπτεμβρίου έκθεση σχετικά με την πενταετή ασφαλιστική αποτίμηση του συνταξιοδοτικού καθεστώτος, με την οποία αναπροσαρμόζονται οι παράμετροι που αναφέρονται στο εν λόγω παράρτημα.

(2) Με βάση την έκθεση αυτή, θα πρέπει να πραγματοποιηθεί η αναγκαία αναπροσαρμογή της εισφοράς ώστε να διασφαλίζεται η αναλογιστική ισορροπία στο συνταξιοδοτικό σύστημα των υπαλλήλων και του λοιπού προσωπικού των Ευρωπαϊκών Κοινοτήτων. Με βάση το άρθρο 2 του παραρτήματος ΧΙΙ, η αναπροσαρμογή 2004 δεν δύναται να αντιστοιχεί σε εισφορά άνω του 9,75%.

(3) Είναι σκόπιμο να αναθεωρηθεί το ποσοστό που αναφέρεται στα άρθρα 4 και 8 του παραρτήματος VIII, καθώς και στα άρθρα 40 και 110 του καθεστώτος που εφαρμόζεται στο λοιπό προσωπικό, σύμφωνα με το άρθρο 12 του παραρτήματος ΧΙΙ.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Ιουλίου 2004, το ποσοστό της εισφοράς που αναφέρεται στο άρθρο 83, παράγραφος 2 του Κανονισμού Υπηρεσιακής Κατάστασης, καθορίζεται σε 9,75 %.

Άρθρο 2

Από την 1.1.2005, το επιτόκιο που αναφέρεται στα άρθρα 4 και 8 του παραρτήματος VIII του Καθεστώτος Υπηρεσιακής Κατάστασης, καθώς και στα άρθρα 40 και 110 του καθεστώτος που εφαρμόζεται στο λοιπό προσωπικό, καθορίζεται σε 3,9 %.

Άρθρο 3

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

+++++ TABLE +++++

[1] ΕΕ L 56, της 4.3.68, σ. 1.

[2] ΕΕ ... της ..., σ.1